"Trebuie să găsiți alt președinte acum?" Dan Șucu a răspuns fără ezitare după ce Daniel Niculae a fost ridicat de oamenii legii
Întrebat dacă se gândește acum să găsească un alt conducător pentru echipa din Giulești, Dan Șucu, acționarul majoritar al Rapidului, a precizat faptul că Daniel Niculae și-a dedicat viața pentru Rapid și nu se poate pronunța în clipa de față.
"Trebuie să găsiți alt președinte acum?" Dan Șucu a răspuns fără ezitare după ce Daniel Niculae a fost ridicat de oamenii legii
"(n.r: V-a trecut prin cap că poate trebuie să vă gândiţi la un alt conducător pentru Rapid?) Nu, nu mi-a trecut prin cap. Informaţiile sunt extrem de sumare. Din ce ştiu eu despre Daniel, pentru el nu există decât Rapid, viaţa lui este legată de Rapid, dedicaţia lui şi cinstea cu care îşi desfăşoară activitatea sunt indubitabile.
Aş vrea să ştiu mai multe despre ce e acolo înainte de a mă gândi la orice altceva", a spus Dan Șucu, potrivit AS.
Din primele informații apărute în spațiul public, se pare că președintele celor de la Rapid ar avea calitatea de martor într-un amplu dosar al celor de la Serviciul de Arme, Explozivi și Substanțe Periculoase.
Daniel Niculae s-a retras din cariera fotbalistică în 2018, la Rapid București. Astra, Kuban, Monaco, Nancy, Auxerre și Extensiv Craiova sunt celelalte echipe la care a evoluat fostul jucător.
Rapid se află pe locul doi în clasamentul play-off-ului Superligii României cu 28 de puncte beneficiate după înjumătățire și îi suflă în ceafă FCSB-ului, care ocupă prima poziție cu 32 de puncte.
Urmăriți SPORT.RO și pe Google News